Príloha č. 1 súťažných podkladov

Opis predmetu zákazky, technické požiadavky

**Služby podpory logistických operácií medzinárodného humanitárneho logistického centra**

**Všeobecné vymedzenie predmetu zákazky**

Predmetom zákazky je poskytovanie služby riadenia a prevádzkovania riadiacej jednotky medzinárodného humanitárneho logistického centra (ďalej len „hub“) a logistickej siete hub-u.

**Financovanie predmetu zákazky**

Predmet zákazky je financovaný Európskou komisiou na základe grantovej schémy Mechanizmu Únie v oblasti civilnej ochrany (ďalej len „UCPM“).

**Podrobná špecifikácia predmetu zákazky**

V súvislosti s mimoriadnou situáciou súvisiacou s prebiehajúcim vojenským konfliktom na Ukrajine bola Slovenská republika (ďalej „SR“) požiadaná zo strany Úradu civilnej ochrany a humanitárnej pomoci Európskej únie (ďalej len „DG ECHO“), cez využitie UCPM o zabezpečenie služieb logistického hub-u. Jeho cieľom je riadenie a prevádzkovanie riadiacej jednotky hub-u ako aj logistickej siete hub-u.

Hub bude zabezpečovať príjem materiálnej humanitárnej pomoci (ďalej len „MHP“) nevojenského charakteru od darcov z členských a zúčastnených štátov UCPM a jej následnú prepravu určeným príjemcom na území Ukrajiny. Určenie príjemcov prebieha cez únijný systém komunikácia a poskytovania informácií v prípade núdzových situácií ( ďalej len „CECISS“ - .

Riadiaca jednotka hub-u poskytuje služby riadenia, koordinácie a podpory logistických operácií všetkých zainteresovaných subjektov v logistickej sieti hub-u, ktorými sú najmä:

* darcovia a prijímatelia MHP, DG ECHO a Koordinačné centrum pre reakcie na núdzové situácie (ďalej len „ERCC“), sekcia krízového riadenia Ministerstva vnútra Slovenskej republiky (ďalej len „SKR “), Centrálne monitorovacie a riadiace stredisko (ďalej len „CMRS), prekladiská na území SR, prevádzkovatelia skladu/skladov na území SR, medzinárodné a lokálne prepravné spoločnosti, spoločnosti poskytujúce služby colnej deklarácie, orgány colnej správy v Slovenskej republike a na Ukrajine (ďalej „UA“), orgány štátnej a verejnej správy Slovenskej republiky, orgány štátnej a miestnej štátnej správy UA.

**Špecifikácia požadovaných služieb**

1. **Optimalizácia logistickej siete a nastavenie procesov**, najmä:

* analýza možností nastavenia modelu logistickej siete a logistického procesu,
* podpora pri stanovení cieľových parametrov logistického procesu,
* návrh operačného modelu logistickej radiacej jednotky a jej pravidelná revízia (podľa vzniknutej potreby) – úprava rolí, popisu činností a metodiky, nastavenie fungovania komunikačných nástrojov a ich prepojenie v komunikačnej matici,
* nastavenie vhodnej štruktúry analýzy informácii najmä vo forme výkazov, správ a hlásení a ich spracovanie podľa požiadaviek a periodicitu reportingu,
* dizajn organizačnej a komunikačnej matice logistického procesu prepravy MHP v elektronickej podobe a ich pravidelná revízia,
* revízia logistickej siete vzhľadom na meniace sa požiadavky EÚ,
* spolupráca s poverenými zamestnancami SKR ,
* flexibilná reakcia na neočakávané udalosti spojené s logistikou MHP,
* ďalšie aktivity spojené s optimalizáciou nastavenej logistickej siete.

1. **Operatívny a projektový manažment,** najmä:

* stanovenie eskalačnej štruktúry,
* podpora nastavenia komunikačnej matice,
* koordinácia tímu v logistickej riadiacej jednotke po vecnej stránke, najmä: definovanie, rozdeľovanie a kontrola plnenia úloh, a riadenie denných aktualizačných stretnutí s poverenými zamestnancami MV SR a operatívnych stretnutí,
* riadenie, koordinácia a podpora logistických operácií všetkých zainteresovaných subjektov v logistickej sieti hub-u,
* úprava procesov / operačného modelu na základe reálneho fungovania hub-u,
* evidencia úloh vyplývajúcich z plynulého zabezpečenia logistickej siete nadväzujúcej na prevádzkovanie hub-ua ich plnenie,
* včasná definícia rizík, evidencia rizík, návrhy riešení na minimalizovanie rizík vyplývajúcich z plynulého zabezpečenia logistickej siete nadväzujúcej na prevádzkovanie hub-u,
* riešenie neštandardných situácií pri procese príjmu, skladovania, výdaja a prepravy MHP.

1. **Pravidelné podávanie výkazov, správ a hlásení, aktualizácia informácií a výstupov,** najmä**:**

* efektívne a pravidelné zdieľanie dát s poverenými zamestnancami SKR , CMRS a ERCC
* príprava  podkladov na rokovania pre potreby MV SR z vecného hľadiska (v oblasti logistiky)
* zúčastňovanie sa   pracovných rokovaní z vecného hľadiska (v oblasti logistiky),
* príprava .pptx prezentácie o kľúčových otázkach fungovania hub-u vo formáte .pptx a ich prezentácia na MV SR pravidelne na základe požiadavky a podľa potreby verejného obstarávateľa do 5 pracovných dni od zadania požiadavky,
* príprava analýz a správ o logistických operáciách hub-u (všetkých jeho častí – transport, sklady, prekladiská, analýza očakávaného dopytu a ponuky pomoci a iné),
* vypracovanie sumárneho materiálu „Operačný model medzinárodného humanitárneho logistického centra na Slovensku“ v slovenskej aj anglickej jazykovej verzii vo formáte/och .docx .pptx., najneskôr do dvoch mesiacov od začatia poskytovania služby na predloženie SKR .

**Miesta poskytovania služieb**

Poskytovateľ nebude vykonávať činnosti v priestoroch verejného obstarávateľa a ani na jeho majetku a zariadeniach. Poskytovateľ si zabezpečí vhodné pracovné prostredie a prostriedky potrebné na plnenie predmetu zákazky.

Výstupy a výsledky požadovaných činnosti vrátane prevažných rokovaní sa uskutočnia najmä:

**Ministerstvo vnútra SR, sekcia krízového riadenia, odbor civilnej ochrany krízového plánovania, oddelenie civilnej ochrany, Drieňová 22, 826 04 Bratislava.**

Lehota plnenia/poskytnutia predmetu zákazky je 24 mesiacov odo dňa nadobudnutia účinnosti Rámcovej dohody alebo do vyčerpania finančného limitu.

**Špecifikácia členov tímu vykonávajúcich plnenie predmetu zákazky**

Pre zabezpečenie plnenia predmetu zákazky sa požaduje zabezpečenie externého expertného tímu podpory logistických operácií hub-u a to:

* Expert č. 1 (senior expert, špecialista na oblasť medzinárodnej logistiky)
* Expert č. 2 (senior expert, projektový manažér v oblasti logistiky)
* Expert č. 3 (koordinátor prevádzky radiacej jednotky logistického centra)

**Expert č. 1 (senior expert, špecialista na oblasť medzinárodnej logistiky)**

* riadiaca pozícia v oblasti logistických procesov (v oblasti nastavenia nových operácií v oblasti prepravy, skladovania, prekladiska alebo ďalších častí logistického reťazca),
* riadiaca pozícia v oblasti zavádzania organizačných a systémových zmien v nastavení logistickej siete,
* uplatňovanie znalosti medzinárodnej a národnej legislatívy v danej oblasti,
* riadenie, vedenie a motivácia podriadených,
* vecná a obsahová zodpovednosť za predložený návrh riešení/procesov.

**Expert č. 2 (senior expert, projektový manažér v oblasti logistiky)**

* zavádzanie navrhnutých riešení,
* koordinácia tímu v logistickej riadiacej jednotke po vecnej stránke,
* celkové manažovanie logistického procesu,
* kontrola koordinátora prevádzky riadiacej jednotky,
* príprava  podkladov na rokovania so zástupcami ERCC minimálne v dvojtýždňových intervaloch,
* vedenie denných aktualizačných stretnutí s poverenými zamestnancami SKR ,
* vecná a obsahová zodpovednosť za predložené výstupy.

**Expert č. 3 (koordinátor prevádzky radiacej jednotky logistického centra )**

* tvorba dizajnu logistickej riadiacej jednotky,
* koordinácia denných aktivít v logistickej riadiacej jednotke po procesnej stránke,
* koordinácia prepravy MHP od darcu ku prijímateľovi,
* riešenie vzniknutých problémov so zúčastnenými stranami,
* aktívna komunikácia so zástupcami ERCC a CMRS,
* vypracovanie výstupov podľa špecifikácie činností pri všetkých vykonávaných aktivitách podľa požiadaviek verejného obstarávateľa,
* zdieľanie dát a informácií so zapojenými subjektmi podľa špecifikácie činností pri vykonávaných aktivitách podľa požiadaviek verejného obstarávateľa.

**Predpokladaný maximálny rozsah požadovaných hodín členov tímu**

Celkový maximálny predpokladaný rozsah osobohodín členov tímu je 6 480 osobohodín v štruktúre:

• Expert č. 1 – 1320 (660 na 1 rok) osobohodín za 24 mesiacov

• Expert č. 2 – 1976 (988 na 1 rok) osobohodín za 24 mesiacov

• Expert č. 3 – 3184 (1592 na 1 rok) osobohodín za 24 mesiacov